Video: Versorger uit op waarskuwing ná erge mishandeling van bejaarde | Maroela Media
Video: Versorger uit op waarskuwing ná erge mishandeling van bejaarde
Die verpleegster wat daarvan aangekla word dat sy 'n 84-jarige kankerpasiënt in 'n versorgingsoord in Oos-Londen aangerand en mishandel het, is op waarskuwing vrygelaat tot en met haar volgende hofverskyning op 5 Junie.
Kapt. Mluleki Mbi, polisiewoordvoerder, het gesê 'n aanklag van aanranding met die doel om ernstig te beseer is teen Ncediswa Mkenkcele aanhangig gemaak. Sy het sedert die voorval reeds twee keer in die Oos-Londen-landdroshof verskyn, maar die saak is by albei verskynings uitgestel vir verdere ondersoek. Mkenkcele is nie gevra om te pleit nie.
Die mishandeling van Hope Shepherd, 'n inwoner van die Lily Kirchmann-tehuis in dié stad, het aan die lig gekom toe haar dogter beeldmateriaal van 'n versteekte kamera aan die polisie oorhandig het.
Carte Blanche het Sondag berig Shepherd se dogter, Bernice Robertson, het onraad vermoed aangesien haar ma heeltyd blou kneusplekke gehad het wat nie verduidelik kon word nie. As gevolg van Shepherd se keelkanker was sy nie in staat om te praat of te skryf nie. Robertson het toe 'n kamera in haar ma se kamer versteek en later op die beeldmateriaal gesien hoe haar ma mishandel word.
Op die onderstaande beeldmateriaal kan gesien word hoe Shepherd met 'n vuis in die gesig geslaan en geskop word. Carte Blanche het egter ook beeldmateriaal uitgesaai wat gewys het hoe Shepherd met 'n reukweerder-blikkie teen die kop geslaan word, waarna die reukweerder in haar gesig en vermoedelik ook die gat in haar lugpyp gespuit word. Daar kan ook gesien word hoe Shepherd vir nagenoeg drie uur aan haar rolstoel aan die bed vasgemaak word.
Volgens Daily Dispatch het die versorger onmiddellik bedank toe sy met die beeldmateriaal gekonfronteer is en is sy gevolglik nie dissiplinêr verhoor nie. Die berig beweer dit kos ongeveer R14 000 per maand vir 'n pasiënt om in die Lily Kirchmann-tehuis versorg te word. Shepherd is intussen na 'n ander versorgingsoord geskuif, het die koerant berig.
WAARSKUWING: Die beeldmateriaal is grafies van aard en kan sensitiewe kykers ontstel:
Soektog na bergklimmer tydelik gestaak
Dit is wreed. Kan nie glo dat oumense so behandel word nie. Ek was so ontsteld en nog steeds ontsteld, toe ek daardie video gekyk het. My ma het Dimensia en bly ook in 'n versorgings eenheid. Hoe weet ons nie wat alles daar aangaan nie. Waar is die toesig by die versorsings eenhede. Kon niemand gehoor het hoe die sleg ding daardie arme tannie aanrand nie. Hoe kry sy dit reg om op waarskuwing uit te gaan. NICE SA. Mishandel, roof moor. Doen net wat die goed wil, en hulle gaan op waarskuwing uit.
ek wens ek kan die verpleegster aan die hande kry, ek sal baie harder met
haar te werk gaan sy sal nie weer haar hande of voete kan gebruik nie!!!!
Die versorger hoort in die tronk. Na aanleiding van die berig is dit poging tot moord!. Sy is in elke geval n vlugrisiko dis duidelik uit die feit dat sy onmiddelik bedank het en weg is by haar werk. Kan die vervolger nie bietjie verder kyk nie? Hoop hulle kry haar om voor die hof te kom, want wat is die kans dat sy gaan opdaag?
Stem saam met jou Jan…
As daar nie van hierdie 'versorger' 'n baie radikale voorbeeld gemaak word nie, sal die tipe ding nie einde kry nie. As daar nie ernstige nagevolge is nie, sal daar geen verandering wees nie. Dagvaar die wit waks uit die KL Tehuis uit! Magtag man, waarvoor betaal mens?